Den Vest-Sjællandske Avis, 1828-05-17
Der vare ogsaa ankomne nye Efterretninger til London fra Lissabon. Statsraadet i denne Stad havde den 25de April eller paa Dronningens Geburtsdag opfordret Jnfanten til at lade sig udraabe til absolut Konge; men han havde i sit Svar formanet det til Rolighed og Taalmodighed. Coureren siger, at Don Miguel har vel ikke ladet sig udraabe til Konge og ikke aabenbart lagt sin Usurpation for Dagen; men han har dog i Grunden overtaget den Kongelige Værdighed, paa en ligesaa afgjort Maade, som om en Kroning havde fundet Sted. Kun en liden Vanskelighed er i Veien for ham: Det har nemlig ikke lykkedes ham at kunne forlede uden en Deel af Armeen; thi en stor Deel af den er bleven sin Hyldingsed troe. Vi maae antage, at han har aldeles afkastet Masken, Constitutionen er i Grunden ophævet; Regentskabet er opløst og Don Miguel har ved sine Handlinger usurperet Kronen om endog han ikke har gjort det i Navnet. Det hedder forresten at den Østerrigske Regiering har misbilliget hans Foretagender og at selv Kongen af Spanien skal have erklæret, at han ikke vil erkiende nogen anden Konge i Portugal end Don Pedro, men alt dette er maaskee ligesaa lidet at troe som det Rygte der har været i Omløb om Disputer imellem ham og hans Moder. At Politieintendanten Bastos har faaet sin Afskeed har opvakt nogen Opmærksomhed; den nye Jntendant har ogsaa formanet Folket til Rolighed, da Don Miguel ikke vil paa en tumultarisk Maade, men paa en lovlig lade sig udraabe til Konge. Man havde sagt det skulde skee paa Dronningens Fødselsdag; ogsaa opvakte Pøbelen en Tumult, raabte: leve Don Miguel den 1ste, døe Don Pedro og Constitutionen, stimlede sammen uden for Raadhuset og tvang Magistraten til at udstæde den omtalte Opfordring til Jnfanten; men som sagt han svarede, at Sagen først burde behandles paa en lovlig Maade, og ikke paa en tumultarisk, og haabede at Senatet og de agtbare Jndvognere i Staden vilde rolig oppebie de tilkommende Forholdsregler, som det allene var hans Sag at tage. Pøbelen stimlede sammen om den Engelske Gesandts Sir Lambs Vogn, da han kiørte til Paladset, og gientog det omtalte Udtryk, hvortil Gesandten og hans Secretair Hr. Forbes loe hvilket endnu mere opbragte den. Bladet Times siger, at de Uordener, som passerede den 25de April just bevise hvor faa Tilhængere Don Miguel har. Alle muelige Tilberedelser vare gjorte i Paladset og i Staden for at tilveiebringe er almindeligt Oprør, faae Constitionen kuldkastet og Don Miguel udraabt til absolut Konge, mon Planen mislykkedes. Man fik en Hob Pøbel i Bevægelse; men Militairen og alle agtværdige Borgere holdt sig tilbage, og Don Miguel er endnu nødsaget til at forstille sig. Landet er imidlertid fuld af Slagsmaal og Giæringer, og Englænderne holde Castellerne besatte. – Neppe har Kongen af Spanien forladt Catalonien, førend de Agriviados hvor begyndt paa nye at giøre Oprør, og deres Bander ligge allerede tilfeldts med de regulaire Tropper. Den Franske Regiering har gjort en Fordring paa 90 Mill. Fr. til den Spanske Regiering; men denne har saamange Contrafordringer at giøre, at den endog haaber at faae tilovers. – Oberst Gustavson har betænkt sig, er ikke afreist til Helgoland; men boer nu i en Giæstgivergaard i Leipzig. – Captain Clappertons Tiener er kommen tilbage fra Afrika. Captainen døde den 12te April 1827 af en Sygdom i Staden Sockatu og blev meget godt behandlet af de Jndfødte. Den anden Reisende Major Laing lever endnu, men har i en Fægtning faaet et svært Hug af en Sabel, i Haanden.